rejauldu/bengali-wikipedia huggingface dataset:
thumb|বিজয়পুরের সাদামাটি বিজয়পুরের সাদামাটি, যা চীনামাটি বা কেওলিন নামেও পরিচিত, বাংলাদেশের নেত্রকোনা জেলার দুর্গাপুর উপজেলার বিজয়পুর এলাকায় অবস্থিত একটি গুরুত্বপূর্ণ খনিজ সম্পদ। ১৯৫৭ সালে ভূতাত্ত্বিক জরিপে এই অঞ্চলে সাদামাটির উপস্থিতি শনাক্ত করা হয়। ২০২১ সালে বিজয়পুরের সাদামাটি ভৌগোলিক নির্দেশক (জিআই) পণ্য হিসেবে স্বীকৃতি অর্জন করে।  ভৌগোলিক অবস্থান ও আয়তন বিজয়পুরের সাদামাটির খনি দুর্গাপুর উপজেলা পরিষদ থেকে প্রায় ৭ কিলোমিটার উত্তর-পশ্চিমে, কুল্লাগড়া ইউনিয়নের আড়াপাড়া ও মাইজপাড়া মৌজায় অবস্থিত। এই খনিজ অঞ্চলটি প্রায় ১৫.৫ কিলোমিটার দীর্ঘ ও ৬০০ মিটার প্রস্থ, যা ছোট-বড় টিলা, পাহাড় ও সমতল ভূমি নিয়ে গঠিত। ইতিহাস ও আবিষ্কার বিজয়পুরের সাদামাটির পাহাড় মূলত টারশিয়ারি যুগের। ১৯৫৭ সালে ভূতাত্ত্বিক জরিপে এই সাদামাটির উপস্থিতি শনাক্ত করা হয়। কোহিনূর অ্যালুমিনিয়াম ওয়ার্কস ১৯৬০ সালে বাণিজ্যিকভাবে প্রথম চিনামাটি উত্তোলন শুরু করে। এরপর ১৯৬৪-৬৫ সালে পরীক্ষামূলক ১৩ টি কূপ খনন করা হয় এবং ১৯৬৮ সালে বাণিজ্যিকভাবে মাটি উত্তোলন শুরু হয়। প্রাথমিক জরিপ অনুযায়ী, এই অঞ্চলে প্রায় ২৪.৭ মিলিয়ন মেট্রিক টন সাদামাটি মজুদ রয়েছে, যা বাংলাদেশের ৩০০ বছরের চাহিদা পূরণে সক্ষম।  উৎপত্তি ও বৈশিষ্ট্য সাদামাটি মূলত কেওলিনাইট খনিজ দ্বারা গঠিত, যা সিরামিক শিল্পে ব্যবহৃত হয়। বিজয়পুরের সাদামাটি প্রাকৃতিকভাবে কেওলিন বা অ্যালুমিনিয়াম সমৃদ্ধ, যা উৎকৃষ্ট মানের চীনামাটি হিসেবে পরিচিত। সাধারণত সিরামিকের তৈজসপত্র, টাইলস, স্যানিটারি ওয়্যার ও গ্লাস তৈরির ক্ষেত্রে এ মাটি ব্যবহৃত হয়। পর্যটন ও জীববৈচিত্র্য বিজয়পুরের সাদামাটি খনি এলাকা এখন একটি জনপ্রিয় পর্যটন কেন্দ্র। ২০১৬ সালে আদালতের নির্দেশে সাদামাটি উত্তোলন বন্ধ করা হয়, যা পরিবেশ সংরক্ষণ ও স্থানীয় জনগণের জীবিকা রক্ষার জন্য গুরুত্বপূর্ণ পদক্ষেপ হিসেবে বিবেচিত হয়। বর্তমানে খনন কাজ বন্ধ থাকলেও সাদামাটির পাশাপশি এখানে কালো, লালচে, খয়েরি, বেগুনি ও নীল সহ বিভিন্ন রঙের মাটির স্তর রয়েছে। এছাড়াও ছোট-বড় টিলা, পাহাড় এবং নীল পানির লেকের সৌন্দর্য পর্যটকদের আকর্ষণ করে। চিত্রশালা  আরও দেখুন শতরঞ্জি মধুপুরের আনারস বাংলাদেশের ভৌগোলিক নির্দেশকের তালিকা তথ্যসূত্র  বহিঃসংযোগ  বিষয়শ্রেণী:বাংলাদেশের ভৌগোলিক নির্দেশক পণ্য
আত্তাব ইবনে আসিদ (আরবি: عتاب بن أسيد; ৬১০–৬৪৪ খ্রিস্টাব্দ) মুহাম্মাদের একজন প্রসিদ্ধ সাহাবা ছিলেন। যিনি মুহাম্মাদের অবর্তমানে মদিনার গভর্নরের কাজ করার পাশাপাশি উমরের খিলাফতকালে গভর্নর নিযুক্ত ছিলেন।   নাম ও পরিচয়  আত্তাব ইবনে আসিদ আনুমানিক ৬১০ খ্রিষ্টাব্দে জন্মগ্রহণ করেন। আততাব ইবনে আসিদ ইবনে আবিল ঈস ইবনে উমায়া ইবনে আবদে শামস ছিল তার বংশাক্রমানুক নাম এবং তিনি উমাইয়া বংশােদ্ভূত ব্যক্তি ছিলেন। তার উপনাম আবু মুহাম্মাদ বা আবু আবদুর রহমান। তার পিতার নাম ছিল আসিদ ইবনে আবিল ও তার মাতার নাম ছিল যায়নাব বিনতে আমর ইবনে উমায়া।   জীবনী  আত্তাব ব্যক্তিগত জীবন খুব অনাড়ম্বর ছিল। তাবারানীর বিবরণ অনুযায়ী ‘আততাব ২১ হিজরি ৬৪৩ সালেও দ্বিতীয় খলিফা হযরত উমার কর্তৃক নিযুক্ত গভর্নর ছিলেন। তাবারীও তার তারীখে বইয়ে “উমর ইবনুল খাত্তাবের গভর্নরগণের তালিকায় 'আত্তাব ইবনে আসিদের নাম উল্লেখ করিয়াছেন। তিনি ব্যক্তিগত জীবনে আবু জেহেলের কন্যা জুওয়াইরিয়া বিনতে আমর ইবনে হিশামকে বিয়ে করেন। এই মেয়েকে আলীও বিয়ে করতে চেয়েছিলেন। আততাবের এই স্ত্রীর গর্ভে আবদুর রহমান ইবনে আত্তাব নামে একটি ছেলে জন্মগ্রহণ করেছিল।   ইসলাম গ্রহণ ও দায়িত্ব পালন  আত্তাব ইবনে আসিদ মক্কা বিজয়ের দিন ইসলাম গ্রহণ করেন। মুহাম্মাদ ৬৩০ খ্রিষ্টাব্দে তায়েফের দিকে হুনায়ন অভিযানে যাওয়ার সময় আত্তাবকে মক্কার গভর্নর নিযুক্ত করে যান। এক ইতিহাসবিদ বলেন, মুহাম্মাদ মক্কা থেকে মদিনায় যাওয়ার সময় তাকে মক্কার গভর্নর নিযুক্ত করেছিলেন। আনাস ইবনে মালিক বলেন, তার এই গভর্নর নিযুক্তে কেউ কেউ বিরোধিতা করেছিল, কেননা আততাব চারিত্রিক দিক থেকে প্রচণ্ড কঠোর ছিলেন।  তিনি ৮ম হিজরীতে মক্কায় হজ্জেরও ইমামের দায়িত্বও পালন করেছিলেন। উক্ত পদে নিযুক্তিকালে আততাব ইবনে আসিদের বয়স ২০ বসরের কিছু অধিক ছিল। তিনি এই পদে পরবর্তীকালেও বহাল ছিলেন।   চরিত্রের দিক  আততাব ইবনে আসিদের চরিত্রে খুব কঠোরতা ছিল, তিনি সন্দেহবাদীদের প্রতি কঠোরতা অবলম্বন করিতেন পক্ষান্তরে প্রকৃত ঈমানদারের প্রতি অত্যন্ত কোমল ছিলেন।  আততাব একজন কট্টর বেদুঈন ছিলেন, পরবর্তীতে ইসলাম গ্রহণ করে, মুহাম্মাদকে সর্বদা ইসলামী দাওয়াতি কাজে সহয়তা করেছেন। মুহাম্মাদ তার সম্পর্কে বলেছেন, “আমি আত্তাবের মধ্যে একজন স্বপ্নদ্রষ্টার অনুরূপ দেখিতে পাইতেছি, ‘আত্তাব জান্নাতের দ্বারে উপস্থিত হয়ে দরজায় কড়া নাড়িল আর তখনই ওটা উন্মুক্ত হয়ে গেল। অতঃপর আত্তাব জান্নাতে প্রবেশ করল।”   মৃত্যু  ওয়াকিদীর বর্ণনামতে, যেইদিন প্রথম খলিফা আবু বকর ৬৩৪ খ্রিষ্টাব্দে মৃত্যুবরণ করেন সেই দিনই আত্তাব ইবনে আসিদও মৃত্যুবরণ করেন। কিন্তু তাবারানীর বিবরণ অনুযায়ী তিনি উমরের আমলে ৬৪৪ খ্রিষ্টাব্দে মৃত্যুবরণ করেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:মক্কার রাশিদুন গভর্নর বিষয়শ্রেণী:৬১২-এ জন্ম বিষয়শ্রেণী:৬৪৪-এ মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:বনু উমাইয়া
অ্যামি কোওক (জন্ম: ২৬ সেপ্টেম্বর ১৯৬৭) হলেন একজন প্রাক্তন মিস হংকং (১৯৯১) পুরস্কার বিজয়ী ও হংকং ভিত্তিক অভিনেত্রী।   শিক্ষা  কোওক ক্যালিফোর্নিয়া স্টেট ইউনিভার্সিটি থেকে ইলেকট্রিক্যাল ইঞ্জিনিয়ারিংয়ে ডিগ্রি অর্জন করেছেন। কোওক ইউনিভার্সিটি অফ সাউদার্ন ক্যালিফোর্নিয়া থেকে মেকানিক্যাল ইঞ্জিনিয়ারিংয়ে স্নাতকোত্তর ডিগ্রি অর্জন করেন।    ক্যারিয়ার  ১৯৮৫ সালে, কোওক হংকংয়ের চলচ্চিত্রে একজন অভিনেত্রী হয়ে ওঠেন। কোওক প্রথম সিন্ডি চরিত্রে অভিনয় করেন পো-চিহ লিওং পরিচালিত দ্য আইল্যান্ড নামক একটি ভৌতিক নাটকীয় চলচ্চিত্রে।   ১৯৯১ সালে, কোওক মিস হংকং সুন্দরী প্রতিযোগিতা জিতেন।    তথ্যসূত্র    বহিঃসংযোগ      Wai Yin Association  Amy Kwok Oi-Ming at hkmdb.com  Amy Kwok at allmovie.com  বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস হংকং বিজয়ী বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:ক্যালিফোর্নিয়া স্টেট ইউনিভার্সিটি, ফুলার্টনের প্রাক্তন শিক্ষার্থী বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:২০শ শতাব্দীর হংকংয়ীয় অভিনেত্রী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:ক্যালিফোর্নিয়া স্টেট ইউনিভার্সিটির প্রাক্তন শিক্ষার্থী
ডঃ অ্যানাবেল এল. জেনসেন একজন আমেরিকান শিক্ষাবিদ এবং লেখক যিনি আবেগগত বুদ্ধিমত্তাকে কাজে লাগিয়ে পাঠ্যক্রম নিয়ে তার কাজের জন্য সবচেয়ে বেশি পরিচিত। ১৯৮০ এবং ১৯৯০ এর দশকে নুয়েভা লার্নিং সেন্টারের একজন প্রাক্তন পরিচালক ছিলেন। তিনি ১৯৯৭ সালে সিক্স সেকেন্ডের সভাপতি এবং ২০০৯ সালে সিন্যাপস স্কুলের সিইও হন। তিনি বর্তমানে নটরডেম ডি নামুর বিশ্ববিদ্যালয়ের অধ্যাপক।https://anabeljensen.com/  জীবনী  অ্যানাবেল লি জেনসেন, ড্যানিশ বংশোদ্ভূত দুই মার্কিন সেনা কর্মকর্তার ঘরে জন্মগ্রহণ করেন, ১৯৬১ সালে ব্রিঘাম ইয়াং ইউনিভার্সিটিতে পড়া শুরু করেন এবং ১৯৬৬ সালে মনোবিজ্ঞানে বিএ এবং শিক্ষার মাস্টার্স সহ স্নাতক হন। তিনি তার পিএইচ.ডি. ইউনিভার্সিটি অফ ক্যালিফোর্নিয়া, বার্কলে থেকে ১৯৭৬ সালে।  ২০১৫ সালে, মানসিক বুদ্ধিমত্তার ক্ষেত্রে তার কাজের জন্য জেনসেনকে সিলিকন ভ্যালি বিজনেস জার্নাল দ্বারা ২০১৫ সালের জন্য শীর্ষ ১০০ জন প্রভাবশালী নারীর একজনের নাম দেওয়া হয়েছিল। Quartz (২০১৫) এবং bizjournals.com (২০১৫) এর মতো ডিজিটাল এবং মুদ্রণ প্রকাশনাগুলিতে প্রায়শই তার সাক্ষাতকার নেওয়া হয়েছে।   পুরস্কার    ১৯৯০: সম্প্রদায়ের জন্য ব্যতিক্রমী পরিষেবার জন্য ক্রিস্টাল ক্যাসেল পুরস্কার  ১৯৮৮/১৯৯৭: শ্রেষ্ঠত্বের জন্য রাষ্ট্রপতির জাতীয় ব্লু রিবন পুরস্কার  ১৯৯৮: অসামান্য আমেরিকানরা  ১৯৯৮: আমেরিকান শিক্ষায় হু হু  ২০০১: বছরের জাতীয় শিক্ষক প্রোগ্রামের জন্য মনোনীত  ২০০১: কেলার টিচিং এক্সিলেন্স অ্যাওয়ার্ড, নটরডেম বিশ্ববিদ্যালয়, বেলমন্ট, ক্যালিফোর্নিয়া  ২০১২: ডিস্টিংগুইশড সার্ভিস অ্যাওয়ার্ড, ক্যালিফোর্নিয়া অ্যাসোসিয়েশন ফর দ্য গিফটেড   ইতিহাস প্রকাশ    ১৯৯৮: সেলফ সায়েন্স: দ্য ইমোশনাল ইন্টেলিজেন্স কারিকুলাম (, ছয় সেকেন্ড ) - সহ-লেখক  ১৯৯৮: যত্ন সহকারে হ্যান্ডেল : ইমোশনাল ইন্টেলিজেন্স অ্যাক্টিভিটি বই (, ছয় সেকেন্ড )  ১৯৯৯: আনন্দ এবং ক্ষতি: প্রতিভাধর শিশুদের আবেগপূর্ণ জীবন - সহ-লেখক  ২০১০: স্মার্ট অনুভব করা (, রোপার রিভিউ )   তথ্যসূত্র    বহিঃসংযোগ    ছয় সেকেন্ডে প্রোফাইল  নটরডেম বিশ্ববিদ্যালয়ে প্রোফাইল  Synapse স্কুলে প্রোফাইল  বিষয়শ্রেণী:ডেনীয় বংশোদ্ভূত মার্কিন ব্যক্তি বিষয়শ্রেণী:মার্কিন নারী প্রধান নির্বাহী বিষয়শ্রেণী:মার্কিন লেখিকা বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ব্রিগহাম ইয়াং বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন শিক্ষাবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
রানা জাহিদ তৌসিফ হলেন একজন পাকিস্তানি রাজনীতিবিদ ও ব্যবসায়ী। তিনি পাকিস্তান মুসলিম লীগ (এন) পার্টির সাথে যুক্ত এবং পূর্বে তার নিজ শহর ফয়সালাবাদের মেয়র (নাজিম) হিসেবে দায়িত্ব পালন করেছেন। Rana Zahid Tauseef  at Pakistan Herald Building competitiveness: How Faisalabad topped the “Doing Business” rankings   জাহিদ অতীতে পাকিস্তানের জাতীয় পরিষদের নির্বাচিত সদস্যও ছিলেন। PML-Q minister accused of four bank defaults তার ভাই, রানা আসিফ তৌসিফ, পিএমএল (কিউ) এর একজন রাজনীতিবিদ, যিনি বেসরকারীকরণের প্রতিমন্ত্রী হিসেবেও দায়িত্ব পালন করেছেন। Textile body elects chief, Dawn   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:ফয়সালাবাদ জেলা বিষয়শ্রেণী:জীবিত ব্যক্তি বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:ফয়সালাবাদের ব্যক্তি বিষয়শ্রেণী:ফয়সালাবাদের মেয়র
right|200px|thumb|মেষ তারামন্ডলে ভরণীগুচ্ছের ত্রয়ীনির্মিত ত্রিভুজে শুধু একচল্লিশিনীই স্পষ্ট ও চিহ্নিত , পঁয়ত্রিশিনী ও ঊনচল্লিশিনী এখানে অচিহ্নিত তবে মনোযোগী দৃষ্টি দিলে (দর্শকের দিকে তাকিয়ে থাকা) একচল্লিশিনীর বাম ও ঊর্ধ্ব‌স্থিত ক্ষীণদীপ্ত যে ঘিরে থাকা তারামালিকা দেখা যায় এদের মধ্যে নিকটতর দু'টিই ৩৫ ও ৩৯  ভরণী ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। ভরণী সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতেন 'যম , 'সংযম , 'সংবরন বা 'বিবস্বান নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী ।   ঋগ্বেদীয় ঋষিদের ভরণী-চিন্তা  ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়।ঋগ্বেদ ১০ম মন্ডল : ১৪শ সূক্ত   তথ্যসূত্র   বিষয়শ্রেণী:নক্ষত্র
কদমতলা-কুর্তি বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর।Sitting and Previous MLAs from কদমতলা-কুর্তি বিধানসভা কেন্দ্র   ভোটার পরিসংখ্যান  ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪১,৪১৬ জন, যার মধ্যে পুরুষ ভোটার ২১,০৫৭ জন এবং নারী ভোটার ২০,৩৫৯ জন। কদমতলা-কুর্তি বিধানসভা কেন্দ্রে ২০১৮ ভোটার লিঙ্গানুপাত ৯৬৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,৩২৬ জন যার মধ্যে পুরুষ ভোটার ১৯,০৫৭ জন এবং নারী ভোটার ১৮,২৬৯ জন।   বিধানসভার সদস্য    নির্বাচন বিধায়কদল সময়কাল২০১৩ফায়জুর রহমান২০১৩-১৮২০১৮ইসলাম উদ্দীন২০১৮-বর্তমান   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:উত্তর ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। প্রশাসক আশিক শাওন কর্তৃক অপসারিত  মেরাজ (আলাপ) ১৬:৫০, ৪ জানুয়ারি ২০১৮ (ইউটিসি) My Society   – (অপসারণের প্রস্তাবনা দেখুনলগ দেখুন) () প্রতিষ্ঠানটির উল্লেখযোগ্যতা প্রতিষ্ঠিত নয়। উৎসও নির্ভরযোগ্য নয়। অপসারণ নীতিমালা অনুযায়ী অপসারণযোগ্য। অংকন  (আলাপ) ০৮:৪৯, ৪ জানুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
লাল চেওয়া  (বৈজ্ঞানিক নাম: Odontamblyopus rubicundus) (ইংরেজি: rubicundus Eelgoby) হচ্ছে Gobiidae পরিবারের Odontamblyopus গণের একটি স্বাদুপানির মাছ।  বর্ণনা লাল চেওয়া লম্বায় প্রায় ২৫ সেমি পর্যন্ত হয়। বাণিজ্যিকভাবে এই মাছের বাজার চাহিদা আছে।  বিস্তৃতি এই মাছ বাংলাদেশ, ভারত, মায়ানমার এবং ইন্দো-প্রশান্ত মহাসাগর পর্যন্ত বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। চট্টগ্রামের মেঘনা ও ডাকাতিয়া নদীতে এ মাছ পরিমিত হারে ধরা হয়।  মন্তব্য বাংলাদেশে শুকনা চেওয়া বা চেওয়া শুটকি খুব জনপ্রিয়। চট্টগ্রামের অধিবাসী টাটকা চেওয়া ও চেওয়া শুটকি উভয়ে খায়। জোয়ার-ভাঁটার নদীতে এ মাছ উল্লেখয্যোগ পরিমানে পাওয়া যায়। চট্টগ্রামের ডাকাতিয়া নদীতে এই মাছ প্রচুর পাওয়া যায়। ভারত ও জাপানে এই মাছের ডিপ্লয়েড ক্রোমোজোমের সংখ্যা ৪৬ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৮২২-এ বর্ণিত মাছ
ওয়াফিদিয়ারা ছিল বিভিন্ন নৃগোষ্ঠী থেকে উঠে যারা আশ্রয়ের বিনিময়ে মিশর ও সিরিয়ার মামলুক সালতানাতের সামরিক চাকরিতে এসেছিল। শব্দটি একবচন ওয়াফিদ থেকে গঠিত একটি সম্মিলিত বিশেষ্য, যার অর্থ "যে আসে, তার পথ তৈরি করে, একটি প্রতিনিধি দল বা দলে"।  ওয়াফিদিয়ারা ছিল প্রধানত মঙ্গোল, কুর্দি, খোয়ারাজমীয় এবং অন্যান্য তুর্কি । মামলুকরা নিজেরাও বেশিরভাগই তুর্কি, মঙ্গোলদের সহ-জাতিগত হিসাবে গণ্য করেছিল। খোয়ারাজমিয়ার মঙ্গোল বিজয়ের পর বিপুল সংখ্যক কুর্দি এবং খোয়ারাজমীয় পালিয়ে গিয়ে মামলুক সিরিয়ায় আশ্রয় নেয়। এটি মঙ্গোল ওয়াফিদিয়ার প্রথম বড় আগমনের আগে যা ১২৬০ সালে সুলতান বাইবার্সেএ (১২৬০-৭৭) শাসনামলে সিরিয়ায় প্রথম মঙ্গোল আক্রমণের পরে ঘটেছিল। ওয়াফিদিয়াদের বেশিরভাগই সিরিয়া ও ফিলিস্তিনের বিধ্বস্ত অঞ্চলে বসতি স্থাপন করা হয়েছিল, যেখানে শুধুমাত্র তাদের নেতাদের মিশরে বসতি স্থাপনের অনুমতি দেওয়া হয়েছিল। ইলখানাত থেকে ১০-১৮ হাজার মঙ্গোল ওয়াফিদিয়ার আরেকটি বড় আগমন ঘটেছিল সুলতান আদিল কিতবুগা (১২৯৫-৯৭) এর অধীনে, যিনি নিজে একজন ওরাত মঙ্গোল ছিলেন।  বাইবার্স আশ্রয়প্রার্থী সৈন্যদের আকস্মিক আগমনে ভয় পেয়েছিলেন এবং সমগ্র সেনাবাহিনীতে জাতিগত মঙ্গোলদের ছড়িয়ে দেওয়ার চেষ্টা করেছিলেন। তিনি কয়েকজনকে অভিজাতকে বাহরিয়া রেজিমেন্টে যোগদানের অনুমতি দিয়েছিলেন। তিনি ওয়াফিদিয়াকে "একশত আমির" (আমির মি'আ) পদমর্যাদা পর্যন্ত নিযুক্ত করেছিলেন বলে জানা গেছে, তবে সেটিও শুধুমাত্র একজন খোয়ারাজমীয় ওয়াফিদ, বিবাহের মাধ্যমে বাইবার্সের সাথে সম্পর্কিত, এই পদমর্যাদা অর্জন করেছেন বলে জানা যায়। ১২৯৬ সালে যারা কিতবুঘা থেকে আশ্রয় চেয়েছিলেন তাদের মধ্যে ১১৩ থেকে ৩০০ নেতা ছিলেন। তাদের সর্বোচ্চ নেতা তুরঘাই "চল্লিশের আমির" (আমির আরবাঈন) পদমর্যাদা পেয়েছিলেন, সম্ভবত কারণ তিনি ইলখান হালাকু খানের জামাতা ছিলেন।  কিতবুগা ওইরাত ওয়াফিদিয়ার পক্ষ নিয়েছিলেন এবং এটি তার পতনের দিকে পরিচালিত করেছিল। নাসির মুহাম্মাদ ইবনে কালাউন (১৩০৯-৪০) এর রাজত্বের শুরুতে ওইরাত রাজনৈতিকভাবে গুরুত্বপূর্ণ ছিল, কিন্তু ১৩৩৩ সাল নাগাদ কিছু লোককে মামলুকদের দাস (আতবা) করা হয়েছিল। এটি তাদের মূল স্থিতির সম্পূর্ণ বিপরীত চিত্র উপস্থাপন করে। ওইরাত সুলতান কিতবুঘা এবং নায়েব সাইফুদ্দিন সালার ক্রীতদাস হিসাবে মিশরে প্রবেশ করেছিলেন এবং মামলুক পদের মধ্য দিয়ে সর্বোচ্চ পদে উন্নীত হয়েছিলেন। আর ওইরাত ওয়াফিদিয়ারা স্বাধীন পুরুষ হিসাবে মিশরে প্রবেশ করেছিলেন এবং এক বা দুই প্রজন্মের মধ্যে দাসত্বের মর্যাদায় হ্রাস পেয়েছিলেন।   তথ্যসূত্র    গ্রন্থপঞ্জি              বিষয়শ্রেণী:মিশরের সামরিক ইতিহাস বিষয়শ্রেণী:আরবি শব্দ ও বাক্যাংশ বিষয়শ্রেণী:মামলুক সালতানাত (কায়রো)
কিঞ্চিৎ দেবাং শাহ (জন্ম: ৯ ডিসেম্বর, ১৯৯৫) হলেন একজন ভারতীয় বংশোদ্ভূত হংকং ক্রিকেটার। তিনি একজন বামহাতি ব্যাটসম্যান এবং ডানহাতি অফ ব্রেক বোলার। এছাড়াও তিনি উইকেট-রক্ষক হিসেবে ভূমিকা পালন করে থাকেন।  খেলোয়াড়ী জীবন শাহের টুয়েন্টি২০ ক্রিকেট প্রতিযোগিতায় কানাডা জাতীয় ক্রিকেট দলের বিরুদ্ধে ১৫ মার্চ ২০১২ সালে অভিষেক হয়।http://www.espncricinfo.com/ci/engine/match/546422.html   তথ্যসূত্র    আরও দেখুন   তানভীর আফজাল  হংকং জাতীয় ক্রিকেট দল  ২০১৬ এশিয়া কাপ বাছাইপর্ব   বহিঃসংযোগ  কিঞ্চিৎ শাহ at ESPNcricinfo কিঞ্চিৎ শাহ at CricketArchive  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ের ক্রিকেটার বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের উইকেট-রক্ষক বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মুম্বই থেকে আগত ক্রিকেটার বিষয়শ্রেণী:উইকেট-রক্ষক
ফেনী সরকারি কলেজ বধ্যভূমি হলো ফেনী সরকারি কলেজ প্রাঙ্গণে অবস্থিত একটি বধ্যভূমি, গণকবর ও স্মৃতিসৌধ। বাংলাদেশের স্বাধীনতা যুদ্ধ চলাকালীন পাকিস্তান সেনাবাহিনী ও তাদের স্থানীয় দোসররা এই স্থানটিকে গণহত্যা ও নির্যাতনের কাজে ব্যবহার করত।   প্রেক্ষাপট  ১৯৭১ সালে বাংলাদেশের স্বাধীনতা যুদ্ধকালীন পাকিস্তান সেনাবাহিনী ও তাদের স্থানীয় দোসররা ফেনী সরকারি কলেজ মাঠকে গণহত্যা ও নির্যাতনের উদ্দেশ্যে ব্যবহার করে। তারা স্বাধীনতাকামী বাঙালিদের এখানে ধরে আনে, নির্যাতন করে এবং হত্যার পর মৃতদেহ মাঠের একপাশে পুঁতে ফেলে।  ৬ ডিসেম্বর তারিখে ফেনী মুক্ত হওয়ার পর মানুষ তাদের নিখোঁজ আত্মীয়ের খোঁজে এখানে আসে এবং মৃতদেহ খুঁজে পায়। কিছু সদ্যমৃত ব্যক্তির দেহও এখানে পাওয়া যায়। এই বধ্যভূমিতে নিহত মানুষের প্রকৃত সংখ্যা জানা যায় না। তবে ধারণা করা হয়, অন্তত পাঁচশো মানুষকে এখানে হত্যা করা হয়।   স্মৃতিসৌধ নির্মাণ  ২০২২ সালে বধ্যভূমিতে স্মৃতিসৌধ নির্মাণের উদ্যোগ গ্রহণ করা এবং এই উদ্দেশ্যে একটি কমিটি গঠন করা হয়৷ ৩০ আগস্ট স্থানীয় সংসদ সদস্য নিজাম উদ্দিন হাজারী এই উদ্যোগ গ্রহণ করেন এবং চট্টগ্রাম-ভিত্তিক স্থাপত্য প্রতিষ্ঠান ভেক্টর প্লিন্থকে এই স্মৃতিসৌধের নকশা করতে নিযুক্ত করা হয়।   স্থাপত্যশৈলী  ফেনী সরকারি কলেজ মাঠের দক্ষিণ দিকে ১.৫ একর জায়গায় স্মৃতিসৌধটি অবস্থিত। স্মৃতিসৌধের দুই পাশে গোলপোস্টের মতো দুইটি উঁচু দেওয়াল রয়েছে, যা “নিরব বেষ্টনী” হিসেবে প্রতীকায়ন করে। যুদ্ধকালীন পাকিস্তান সেনাবাহিনী কলেজ মাঠের গোলপোস্টে ঝুলিয়ে নির্যাতন ও হত্যা করত, এই দেওয়ালটি তার প্রতীকায়ন। স্মৃতিসৌধের পেছনের দেওয়ালটি বন্দুকের গুলিতে ঝাঁঝরা হওয়াকে নির্দেশ করে। উপর থেকে ঝুলন্ত ছয়টি সিলিন্ডার আকৃতির কাঠামো অমর শহীদের চেতনা, জাগরণ, সংগ্রাম, বেদনা, জয়, স্বাধীনতা গৌরবকে নির্দেশ করে। নিচ দিয়ে প্রবাহিত লালরঙের ধারা স্বাধীনতা যুদ্ধের রক্তপ্রবাহকে ইঙ্গিত করে।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক বিষয়শ্রেণী:ফেনী জেলা বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:১৯৭১ বাংলাদেশে পরিকল্পিত গণহত্যা
ফুটবল কেনিয়া লিমিটেড (; এছাড়াও সংক্ষেপে এফকেএল নামে পরিচিত) কেনিয়ার ফুটবলের সর্বোচ্চ নিয়ন্ত্রক সংস্থা ছিল।Kenyan football clubs will vote   futaa.comThe Standard | Nyamweya is Football Kenya boss   Published on 29/10/2011 by Robin Toskin. এই সংস্থাটি ২০০৮ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি একই বছর সংস্থাটি তাদের আঞ্চলিক সংস্থা ক্যাফের সদস্যপদ লাভ করেছিল। এই সংস্থার সদর দপ্তর কেনিয়ায় অবস্থিত ছিল। ২০১১ সালে কেনিয়া ফুটবল ফেডারেশনের দ্বারা এই সংস্থার সকল কার্যক্রম গৃহীত হওয়ার মাধ্যমে এই সংস্থাটি বিলুপ্ত হয়েছে।  এই সংস্থাটি কেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেনীয় প্রিমিয়ার লীগ এবং কেনীয় দেশব্যাপী লীগের মতো প্রতিযোগিতার সকল কার্যক্রম পরিচালনা করতো।  তথ্যসূত্র  বহিঃসংযোগ     বিষয়শ্রেণী:ফুটবল কেনিয়া লিমিটেড বিষয়শ্রেণী:২০০৮-এ কেনিয়ায় প্রতিষ্ঠিত বিষয়শ্রেণী:২০০৮-এ প্রতিষ্ঠিত ক্রীড়া সংস্থা বিষয়শ্রেণী:কেনিয়ার ক্রীড়া নিয়ন্ত্রণ সংস্থা বিষয়শ্রেণী:কেনিয়ার ফুটবল পরিচালনা পরিষদ
ডান|থাম্ব| একটি সাধারণ ইউরিনোমিটার ইউরিনোমিটার হলো মূত্রের আপেক্ষিক গুরুত্ব নির্ধারণের জন্য ব্যবহৃত একটি সাধারণ সরঞ্জাম।  একটি সাধারণ ইউরিনোমিটার একটি ফ্লোট, একটি ওজন এবং একটি স্টেম নিয়ে গঠিত। ফ্লোট হল একটি বায়ু-ভর্তি কাচের নল, যার বাম দিকে ওজন এবং ডানদিকে স্টেম থাকে। ওজন হল একটি বাল্ব যা বল বিয়ারিং দিয়ে ভরা একটি লাল রঙের কঠিন পদার্থের সাথে একত্রিত অবস্থায় থাকে। কঠিন পদার্থটি সম্ভবত এক ধরনের আঠা। কাচের কাণ্ডটি ডানদিকে প্রসারিত। নির্দিষ্ট আপেক্ষিক গুরুত্ব পরিমাপ করতে একে বিভিন্ন সংখ্যা দ্বারা চিহ্নিত করা হয়েছে।  একটি টিউবে মূত্র নিয়ে তাতে ইউরিনোমিটার স্থাপন করা হয় এবং যেখানে মূত্রের মেনিস্কাস পৌঁছে সেটাই হলো মূত্রের আপেক্ষিক গুরুত্ব।  ইউরিনোমিটার সাধারণত মেডিকেল ডায়াগনস্টিক ল্যাবে ব্যবহৃত হয়।   আরও দেখুন    ইউরিনালাইসিস  বিষয়শ্রেণী:মূত্র
হোর্হে আলেস্‌সান্দ্রি রোদ্রিগেস (স্পেনীয় ভাষায়: Jorge Alessandri Rodríguez) (১৯শে মে, ১৮৯৬ – ৩১শে আগস্ট, ১৯৮৬) চিলির রাষ্ট্রপতি ছিলেন। রোদ্রিগেস ছিলেন চিলির আরেক রাষ্ট্রপতি আর্তুরো আলেস্‌সান্দ্রির সন্তান। হোর্হে সান্তিয়াগোর চিলি বিশ্ববিদ্যালয়ে পুরকৌশল বিষয়ে পড়াশোনা করেন এবং ১৯১৯ সালে স্নাতক হবার পর সেখানে একজন প্রভাষক হিসেবে যোগ দেন। মাঝে পরিবারের সাথে ইতালিতে চলে যান। পরে ফেরত এসে ১৯২৬ সালে তিনি সান্তিয়াগোর একটি আসন থেকে আইনসভার সদস্য নির্বাচিত হন। এরপর রাজনীতি থেকে নিজেকে সরিয়ে নেন ও ব্যবসায় মনোসোগ দেন। ১৯৪৮-১৯৫০ সালে তিনি চিলির তৎকালীন ডানপন্থী রাষ্ট্রপতি গাব্রিয়েল গনসালেসের মন্ত্রীসভায় অর্থমন্ত্রী ছিলেন। তিনি ১৯৫৮ সালে চিলির রাষ্ট্রপতি নির্বাচনে সালবাদোর আইয়েন্দে ও এদুয়ার্দো ফ্রেই মোন্তাল্‌বার বিরুদ্ধে স্বল্প ভোটের ব্যবধানে, মাত্র ৩২.২% ভোট পেয়ে, জয়লাভ করেন। ব্যক্তিগতভাবে জনপ্রিয় হলেও তিনি চিলির শ্রেণী বৈষম্য দূর করতে সক্ষম হন নি। তার অর্থনৈতিক নীতি চিলির মুদ্রাস্ফীতি ১৯৫৮ সালের ২৫% থেকে ১৯৬১ সালে ৮%-এ কমিয়ে আনে। কিন্তু বাণিজ্য ঘাটতি কমছিল না বলে বিদেশী বিনিয়োগকারীরা পুঁজি বিনিয়োগে নিরুৎসাহিত বোধ করে। একই সময় গ্রাম থেকে শহরগামী মানুষের চাপ শহরগুলিতে দারিদ্র্য বৃদ্ধি করে, যে সমস্যা তিনি ঠিকমত সমাধায় ব্যর্থ হন। ১৯৬৪ সালে তিনি পুনর্নির্বাচনে দাঁড়ান নি। তবে ১৯৭০ সালে ডান-মধ্যপন্থী একটি কোয়ালিশনের হয়ে আবার নির্বাচনে দাঁড়ান, এবং এবার আইয়েন্দের কাছে অল্প ব্যবধানে পরাজিত হন। এরপর তিনি রাজনীতি থেকে অবসর নেন, এবং ১৯৮৬ সালে মৃত্যুর আগ পর্যন্ত সান্তিয়াগোতে নিজের কাগজের কারখানা চালাতেন।  বিষয়শ্রেণী:১৮৯৬-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:চিলির রাষ্ট্রপতি বিষয়শ্রেণী:চিলীয় রাজনীতিবিদ বিষয়শ্রেণী:রাষ্ট্রপ্রধানের সন্তান বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
আবু হানিফা মসজিদ ( ) বা ( ), ( ) নামেও পরিচিত, ইরাকের বাগদাদে অবস্থিত সুন্নি মসজিদগুলোর মধ্যে অন্যতম একটি। মসজিদটি হানাফি মাজহাবের প্রতিষ্ঠাতা আবু হানিফাহ আন-নুমানের, প্রখ্যাত ইমাম (আল-ইমাম আল-আজম) নামেও অধিক পরিচিত, মাজারের পাশেই নির্মাণ করা হয়েছে। মসজিদটি বাগদাদের উত্তরাঞ্চলের জেলা আদহামিয়াহতে অবস্থিত যা আবু হানিফার আল ইমাম আল আজম নামানুসারে নামকরণ করা হয়েছে।   পটভূমি  আবু জাফর আল মনসুর আবু হানিফাকে কাজী আল কুজাত, বিচারকদের বিচারক, হওয়ার জন্য প্রস্তাব দেন, কিন্তু তিনি সে প্রস্তাব প্রত্যাখ্যান করেন। এই প্রস্তাব প্রত্যাথ্যান করায় তার উপর অমানুষিক নির্যাতন করা হয় এবং তাকে কারাগারে প্রেরণ করা হয়। রাজি হওয়া পর্যন্ত তাকে ১১০ বার চাবুকের দ্বারা আঘাত করা হয়। আল মনসুর আবু হানিফাকে এমন ফতোয়া জারি করার জন্য আদেশ দেন যা খলিফার কর্তৃত্বকে আরো শক্তিশালী করবে। আবু হানিফা তা করতে রাজি না হলে খলিফা তাকে কারাগারে প্রেরণ করেন। কারাগারে থাকা অবস্থায়, বার্ধক্যজনিত কারণে বা কারাগারে বন্দি জীবন অতিবাহিত করার কারণে তিনি ১৫০ হিজরীতেবাগদাদে মৃত্যুবরণ করেন। তাকে ‘‘‘আল খায়জুরান সমাধিক্ষেত্রে’’’ সমাহিত করা হয়। সমাধিক্ষেত্রের নামকরণ আল খায়জুরান বিনতে আত্তার নাম অনুসারে করা হয় যাকে আবু হানিফার মৃত্যুর ২৮ বছর পর সেখানে সমাহিত করা হয়। বলা হয়ে থাকে যে তার নামাজে জানাযায প্রায় পঞ্চাশ হাজার মানুষ উপস্থিত ছিলেন এবং স্বয়ং আল মনসুর নিজেই উপস্থিত ছিলেন।   ইতিহাস   বুয়াহিদ  আব্বাসীয় খলিফা বুয়াহিদের শাসনের সময় ৩৭৫ হিজরীতে সামসাম আল দাউলার আদেশে আবু হানিফার মাজারের পাশেই একটি মধ্যম আয়তনের মসজিদ নির্মাণ করা হয়। বলা হয়ে থাকে যে আবু জাফরে আল জাম্মাম ৩৭৯ হিজরীতে মসজিদের ভেতরে একটি হল নির্মাণ করেন।   পুনঃসংস্কার ও সম্প্রসারণ  থাম্ব|ডান| ষাটের দশকে আবু হানিফা মসজিদ ১৭৫৭ সালে, ইরাকের মামলুক সাম্রাজ্যের শাসন আমলে, বাগদাদের বালি, সুলেমান পাশা সমাধিটি পুনঃসংস্কার করেন এবং একটি গম্বুজ ও বিপণী বিতান নির্মাণ করেন। ১২১৭ সালে, মসজিদের বেশকিছু অংশ্ প্রায় ভেঙ্গে পড়ে যা মসজিদের স্থাপত্য শিল্পের অনেক কিছুই ধ্বংস হয়ে যায়। কিন্তু সুলেমান পাশা ব্যাপাটি সামাল দেন এবং এবং মসজিদের পুরাতন ভবনটির পুনঃসংস্কার করেন এবং মসজিদের মিনারটিতে সোনালী রঙের প্রলেপ করান। ১২৫৫ হিজরীতে সুলতান আব্দুলমেসিদ ১ মসজিদের ধ্বংসপ্রাপ্ত পুরাতন অংশের পুনঃসংস্কার করার জন্য আদেশ দেন।    মসজিদের বর্ণনা  মসজিদটি সম্পূর্ণ আয়তন হল ১০,০০০মি²। এই মসজিদে প্রায় ৫০০০ লোক এক সাথে নামাজ আদায় করতে পারে। জুম্মাবারে প্রায় ১০০০ জন সালাত আদায়কারী নিয়মিতভাবে সালাত আদায় করেন এবং সপ্তাহের অন্যান্য দিনগুলোতে ২০০-২৫০ জন নিয়মিতভাবে নালাত আদায় করেন।.   তথ্যসূত্র    আরও দেখুন   আবু হানিফা  এশিয়ার মসজিদের তালিকা  ইরাকের মসজিদের তালিকা  বাগদাদের মসজিদের তালিকা  বিষয়শ্রেণী:বাগদাদের স্থাপত্য বিষয়শ্রেণী:আরবীয় স্থাপত্য বিষয়শ্রেণী:একাদশ শতাব্দির মসজিদ বিষয়শ্রেণী:আব্বাসীয় থেলাফতের সময় বাগদাদ বিষয়শ্রেণী:ইরাকের সুন্নি মসজিদ বিষয়শ্রেণী:বাগদাদের মসজিদ বিষয়শ্রেণী:ইরাকের স্থাপত্য বিষয়শ্রেণী:১১শ শতাব্দীর মসজিদ বিষয়শ্রেণী:আব্বাসীয় খিলাফতের অধীন বাগদাদ